صيام

الصيام هو الإنقطاع عن الشرب و الأكل  او عن  اكل اكل معين زى اللحمه و البيض و اللبن. الصيام موجود فى ديانات كتير, زى اليهوديه و المسيحيه و الاسلام.

 الصيام فى اليهوديه 
 الصيام فى اليهوديه صيام عن الاكل و عن الشغل كمان
 صيام طول السنه من مغرب الجمعه لمغرب السبت
 صيام قبل الاعياد زى يوم كيبور

 الصيام فى المسيحيه 
الصيام فى المسيحيه اما:
 صيام كامل عن الشرب و الاكل 
 صيام عن اللحمه ( بتاعة الحيوانات و الطيور و فى بعض الصيامات السمك) و فى بعض الكنايس زى الاقباط الارثوذكس الصيام كمان عن البيض و اللبن و منتجاته رغم السماح باكل البيض و منتجات اللبن فى بعض الكنايس زى بعض كنايس الكاتوليك  .
 الصيامات بتختلف حسب مذهب  كل كنيسه زى ارثوذوكس و كاتوليك و جنسية كل كنيسه زى اقباط و سريان و ارمن و روم و لاتين يعنى ميعاد و مدة الصيامات بتختلف و طريقة الصيام بتختلف زى السماح باكل البيض و اللبن فى بعض الكنايس زى بعض كنايس الكاتوليك  
 الصيامات موجوده كتير عند الارثوذكس و الكاتوليك
 الصيامات نادره و حسب مزاج كل واحد عند  الپروتستانت يعنى المعارضين زى اللوثريين و الانجليكان و الانجيليين 
 الاقباط الاورثوذوكس بيصومو اكتر من نُص ايام السنه الميلاديه عن اللحمه بتاعة الحيوانات و الطيور و البيض و اللبن و منتجاته و السمك فى بعض الصيامات .
 الصيامات  عند الاقباط الارثوذكس:
 صوم الميلاد : 43 يوم
 صوم الغطسه 3 يوم
 صوم القيامه: 55 يوم
 صوم يونان: 3 يوم
 صوم الرسل
 صوم العدرا: 14 يوم
 صوم الاربع و الجمعه كل اسبوع

 الصيام فى الاسلام 
الصيام فى الاسلام بينقسم لصيام اساسى فى شهر رمضان أو صيام تطوع أو صيام كفاره (للتكفير عن ذنوب معينه), الصيام فى الاسلام يبقى إنقطاع كامل عن الأكل و الشُرب و الجنس من الفجر لحد غروب الشمس. صيام شهر رمضان يعتبر من اركان الاسلام الاساسيه الخمسه, المسلمين برضو بيصومو تطوع (يعنى  مش فرض) فى اوقات معينه فى السنه و قال النبى محمد عن صيام شهر رمضان:

 صيام التطوع فى الاسلام 
صيام التطوع بيبقا صيام تطوعى, متحدد فى اوقات معينه بس مش فرض اللى بيصومه بياخد ثواب و اللى مش بيصومه مش بياخد ذنوب. صيام التطوع زى:
 صيام ست ايام من شهر شوال
 صيام يوم الاتنين و يوم الخميس من كل اسبوع
 صيام يوم عرفه و اول عشر ايام فى شهر ذو الحجه (ايام الحج, الصيام ده مش للحجاج)
 صيام تلات ايام من كل شهر
 صيام النص 1 شهر شعبان
 صيام يوم عاشورا اليوم العاشر من شهر محرم

 اضرار الصيام 
 عدم التركيز و دا ممكن يسبب حوادث او عدم اجابة  الطلبه فى الامتبارات كويس
 اغما
 انيميا فى حالة الامتناع عن بعض انواع الاكل
 سمنه فى حالة الصيام التام لان الواحد لما بيصوم جسمه بيتعود انه ما يستهلكش طاقه و بعدين لما ياكل بيتخن
 جلطات فى الاوعيه الدمويه نتيجة نقص المايه فى حالة الصيام التام
 حصاوى فى الكلاوى و المراره نتيحة نقص المايه فى حالة الصيام التام
 مضاعفات للى عندهم امراض  زى:
 اللى عنده سكر ممكن يحصل له غيبوبه نقص سكر فى حالة الصيام عن الشرب و الاكل  لان الانسولين و ادوية السكر بتقلل السكر و مفيش اكل يعوضه
 اللى عنده صرع ممكن يحصل له نوبات صرع فى حالة الامتناع عن اخد دوا الصرع فى ميعاده
 اللى عنده ضيق تنفس ممكن يحصل له ازمات ضيق تنفس لو ماخدش الدوا بتاعه فى ميعاده

 لينكات برانيه 
 صيام يوم عرفه . موقع اسلام اون لاين
 فضل صيام الست من شوال . موقع اسلام اون لاين
 صيام شهر شعبان و حِكمه و فوائده . موقع اسلام اون لاين

صيام
صيام